Document ID: 31998R2279

ΚΑΝΟΝΙΣΜΟΣ (ΕΚ) αριθ. 2279/98 ΤΗΣ ΕΠΙΤΡΟΠΗΣ της 22ας Οκτωβρίου 1998 για την τροποποίηση του κανονισμού (ΕΚ) αριθ. 1615/98 όσον αφορά τους αντισταθμιστικούς δασμούς οι οποίοι εισπράττονται στην περίπτωση κατά την οποία η ελάχιστη τιμή κατά την εισαγωγή η οποία εφαρμόζεται στις σταφίδες δεν τηρείται
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, για την κοινή οργάνωση της αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε από τον κανονισμό (ΕΚ) αριθ. 2199/97 (2), και ιδίως το άρθρο 13 παράγραφος 8,
Εκτιμώντας:
ότι ο κανονισμός (ΕΚ) αριθ. 1615/98 της Επιτροπής, της 24ης Ιουλίου 1998, ο οποίος καθορίζει την ελάχιστη τιμή κατά την εισαγωγή που εφαρμόζεται στις σταφίδες, στη διάρκεια της περιόδου εμπορίας 1998/99 καθώς και τον αντισταθμιστικό δασμό ο οποίος εισπράττεται στην περίπτωση κατά την οποία η τιμή αυτή δεν τηρείται (3), θεσπίζει στο παράρτημά του ΙΙ, σύμφωνα με την παράγραφο 6 του άρθρου 13 του κανονισμού (ΕΚ) αριθ. 2201/96, τους αντισταθμιστικούς δασμούς που ισχύουν σε σχέση με μια κλίμακα τιμών κατά την εισαγωγή, καθώς και το μέγιστο αντισταθμιστικό δασμό με βάση τις ευνοϊκότερες τιμές, που ισχύουν στην παγκόσμια αγορά για σημαντικές ποσότητες, από τις αντιπροσωπευτικότερες τρίτες χώρες 7 ότι θα πρέπει, λαμβανομένων υπόψη των τιμών που ισχύουν σήμερα στην παγκόσμια αγορά, να τροποποιηθούν οι ισχύοντες αντισταθμιστικοί δασμοί 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα ΙΙ του κανονισμού (ΕΚ) αριθ. 1615/98 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Οκτωβρίου 1998.

Labels: 2
3
17